Public procurement notice: Contract Notice
Published: 2021-11-12
Buyer: Digitális Kormányzati Ügynökség Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 72260000: Software-related services | 72261000: Software support services | 72266000: Software consultancy services
Estimated value: 14586000000 HUF
Submission deadline: 2021-12-10
Award criteria: Lowest price

Technical requirements: Központosított közbeszerzési keretmegállapodás (továbbiakban:KM) kötése a kormányzati informatikai beszerzések központosított közbeszerzési rendszeréről szóló 301/2018 (XII.27.) Korm.rendelet hatálya alá tartozó, illetve a központosított közbeszerzési eljáráshoz önként csatlakozó szervezeteknél [ld. a felhívás VI.3) 1. pontját!] meglévő IBM szoftverlicencekhez kapcsolódó emelt szintű konzultációs és egyes gyártói - vagy azzal egyenértékű - terméktámogatási szolgáltatások és kapcsolódó szoftverek beszerzésére. Ajánlatkérő a nyújtandó szolgáltatásokat általánosságban a „termék” kifejezéssel hivatkozza az eljárás során. Az eljárás tárgya szerinti 1 db ellátási csomag tételes terméklistáját a műszaki leírás szerinti 1671 db árlista sor képezi. A KM megkötését követően megvalósításra kerülő egyedi beszerzések konkrét mennyisége és - a KM részét képező elemekből összeállított - konkrét tárgya a verseny újranyitása [Kbt.105.§ (2) bek. c) pont] során kerül meghatározásra. Ld. még a közbeszerzési dokumentumokban!
Magyarország, az Érintett Szervezetek székhelyei, telephelyei, illetve az általuk kijelölt magyarországi teljesítési helyek
1. IBM szoftverlicencekhez kapcsolódó emelt szintű konzultációs és egyes gyártói - vagy azzal egyenértékű - terméktámogatási szolgáltatások és kapcsolódó szoftverek nyújtására vonatkozó 1 db ellátási csomag, a műszaki leírásban előírtak és az ajánlatkérő (továbbiakban: AK) által rendelkezésre bocsátott közbeszerzési dokumentumok (s annak részét képező .xlsx fájl) szerint (keretösszeg: 11 220 000 000 Ft). A Kbt. 3. § 18. pontja szerinti értelmező rendelkezéssel összhangban a mennyiség a KM megkötésére irányuló jelen eljárásban a keretösszeggel jellemezhető. (A KM megkötését követően megvalósításra kerülő egyedi beszerzések konkrét mennyisége a verseny újranyitások során kerül meghatározásra.) Valamennyi (1671 db) árlista sorra kötelező az ajánlattétel. Ajánlattevőnek a megajánlott support szolgáltatások keretében a vonatkozó szoftverek forráskódjának elérhetőségi jogával rendelkeznie kell, tekintettel arra, hogy az emelt szintű szolgáltatás nyújtás körében olyan javítások is elvégezhetőek legyenek, amelyek a forráskód átírásával valósíthatók meg (Ld. még a Műszaki leírásban). Egyenértékű megajánlás esetén is ismertetni kell, hogy hogyan biztosított az Érintett Szervezeteknél meglévő IBM szoftverlicencek tekintetében az emelt szintű szolgáltatás nyújtás körében az olyan javítások elvégzése, amelyek a forráskód átírásával valósíthatók meg.
2. A részekre történő ajánlattétel biztosítása nem lehetséges, tekintettel arra, hogy az Érintett Szervezeteknél rendelkezésre álló IBM szoftverlicenc-fajták sokféle kombinációja nem teszi lehetővé a terméktámogatási szolgáltatások szolgáltatástípus szerinti megbontását, továbbá az a központosított közbeszerzés szállítója által működtetendő ügyfélkiszolgálási modell szempontjából gazdaságilag is észszerűtlen lenne. Ajánlatkérő jelen beszerzéstől elkülönülő terméktámogatási szolgáltatásokat külön közbeszerzési eljárások keretében kívánja beszerezni, ennek megfelelően jelen közbeszerzési eljárás kapcsán nincs olyan funkcionális/gazdasági/területi, vagy egyéb szempont, mely alkalmas lehet önálló közbeszerzési rész(ek) definiálására.
3.Az eljárás több ajánlattevővel történő keretmegállapodás megkötésére irányul. [Kbt.104.§ (3)] Az egyedi szerződések megkötésére a Kbt.105.§ (2) bekezdés c) pontja szerint kerülhet sor.
4.AK alkalmazza a Kbt.81.§ (5) bekezdését. A Kbt.81.§ (5) bekezdése alapján AK az ajánlatok bírálatát - az egységes európai közbeszerzési dokumentumban (továbbiakban: EEKD) foglalt nyilatkozat alapján - az ajánlatok értékelését követően végzi el. AK a keretszám szerinti legkedvezőbb és az azt követő további 1 legkedvezőbb ajánlatot benyújtó ajánlattevők vonatkozásában végzi el a bírálatot.
5.AK a Kbt.76.§ (2) bekezdés a) pontja szerinti legalacsonyabb ár értékelési szempontot alkalmazza, tekintettel arra, hogy az ajánlatkérő igényeinek valamely konkrétan meghatározott minőségi és műszaki követelményeknek megfelelő termék felel meg, és a gazdaságilag legelőnyösebb ajánlat kiválasztását jelen esetben további minőségi jellemzők nem, csak a legalacsonyabb ár értékelése szolgálja [Kbt. 76. § (5) bekezdés]. Az összehasonlítás alapját az ajánlattevő által az 1671 db terméksorra megajánlott ÁFA nélkül számított összesített ajánlati ár képezi.
6.AK a Kbt.75.§ (6) bekezdése alapján megadja, hogy a keretmegállapodás megkötésére irányuló eljárásban alkalmazza a Kbt.75.§ (2) bekezdés e) pontját. Továbbá Ajánlatkérő az eljárást a Kbt. 104. § (5) bekezdésében foglaltak alapján eredménytelennek nyilvánítja, amennyiben csak egy érvényes ajánlatot nyújtottak be.
7. A szolgáltatás igénybevételéhez az adott Érintett Szervezetnek alap Passport Advantage vagy Passport Advantage Express licenccel kell rendelkeznie. A megkötendő keretmegállapodás alapján nem történhet alkalmazásfejlesztés, tekintettel arra, hogy jelen közbeszerzési eljárásnak az nem tárgya.
8. A keretmegállapodás alapján megvalósuló beszerzés a Kbt. 53. § (5)-(6) bekezdés szerinti feltételes közbeszerzésként is történhet, ez esetben az Érintett Szervezet köteles a verseny újranyitásra szóló felhívásban ismertetni a Kbt. 53. § (5)-(6) bekezdés szerinti körülményt.
- A keretmegállapodás hatályba lépését követő 24 hónap a keretmegállapodás szerződéskötési időszaka, mely időszak alatt van lehetőség a keretmegállapodás keretösszege erejéig a verseny újranyitások megindítására, s annak eredményeképpen a szerződés megkötésére, illetve ezek teljesítésére. A keretmegállapodás alapján nem indítható meg olyan verseny újranyitás, továbbá nem köthető meg olyan szerződés, amely a keretmegállapodás keretösszegének túlteljesítését eredményezné.
- Ajánlatkérő döntése alapján a keretmegállapodás a szerződéskötési időszak időtartama alatt egy alkalommal legfeljebb 6 hónappal meghosszabbítható azzal, hogy a meghosszabbítás miatti keretösszeg-emelkedés nem lehet több, mint a keretösszeg 30%-a. A 6 hónapos hosszabbítás a szerződéskötési időszak meghosszabbodását eredményezi.
- Amennyiben az egyedi szerződések összértéke eléri a keretösszeget (meghosszabbítás esetén a keretösszeg-emelkedéssel számított keretösszeget értve ezen), úgy a szerződéskötési időszak megszűnik.
- A szerződéskötési időszakot követi az ún. szerződés teljesítési időszak, amely 15 hónap időtartamú. Ezen időszak alatt új verseny újranyitás nem indítható, szerződés nem köthető. A szerződés teljesítési időszak a szerződéskötési időszakban megkötött szerződések teljesítésére szolgál.
- A keretmegállapodás időtartamának utolsó (a szerződés teljesítési időszakot követő) időszaka az ún. elszámolási időszak, amely a keretmegállapodásban nyertes ajánlattevő (Szállító) és a Beszerző közötti végső elszámolást szolgálja. Ennek időtartama 3 hónap.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdéseiben, továbbá a Kbt. 63. § (1) bekezdés c) pontjában meghatározott kizáró okok bármelyike fennáll. Öntisztázás: a Kbt. 64. § (1)-(2) bekezdése alapján. Előzetes igazolási mód (ajánlatban benyújtandó): A kizáró okok fenn nem állását a 321/2015.(X. 30.) Korm. rendelet (továbbiakban: KR.) 1-4.§ rendelkezései szerint kell igazolni. Az ajánlattevő és az alkalmasság igazolásában részt vevő gazdasági szereplő a KR. 4. § (1)-(2) bekezdése alapján, az egységes európai közbeszerzési dokumentum (továbbiakban: EEKD) kitöltésével köteles előzetesen igazolni, hogy nem tartozik a Kbt.62.§ (1)-(2) bekezdésének, továbbá a Kbt.63. § (1) bekezdés c) pontjának hatálya alá. A KR. 3.§ (3),(5) bekezdései alapján az alkalmasság igazolásában résztvevő szervezetek és a közös ajánlattevők vonatkozásában, a nevükben eljárni jogosult képviselő külön-külön tölti ki az EEKD űrlapot az EKR rendszerben. A KR. 2. § (3) bekezdés a) pontjára tekintettel az EEKD űrlapon az ajánlattevőnek fel kell tüntetnie az ajánlat benyújtásakor már ismert alvállalkozókat, amelyeknek a kapacitásaira nem támaszkodik (az EEKD II. rész D. pontja is kitöltendő). A KR. 15. § (2) bekezdése alapján azon alvállalkozók tekintetében, amelyek nem vesznek részt alkalmasság igazolásában az ajánlattevő a Kbt.67.§ (4) bekezdése szerinti nyilatkozatot nyújt be az EKR-ben biztosított űrlap kitöltésével. Igazolási mód (igazolásra felhívás esetén benyújtandó): Ajánlatkérő által a Kbt.69. § (4)-(7) bekezdése alapján a kizáró okok igazolására felhívott Magyarországon letelepedett ajánlattevő esetén a KR. 4. §, a 8.§ és 9. § b) pont, illetve nem Magyarországon letelepedett ajánlattevő esetén, a 4. §, a 10. § és a 11. § b) pont alapján kell igazolnia, hogy nem tartozik a Kbt.62.§ (1)-(2) bekezdésében, továbbá a Kbt.63. § (1) bekezdés c) pontjában meghatározott kizáró okok hatálya alá, figyelemmel a KR. 12-13. §-ban, valamint a 14. § és 16. §-ban foglaltakra is. A KR. 15. § (1) bekezdése alapján az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az EEKD űrlapot köteles kitölteni a Kbt.62. §-ában és Kbt.63. § (1) bekezdés c) pontjában foglalt kizáró okok hiányának igazolása érdekében. Ajánlatkérő kizárja az eljárásból azt az ajánlattevőt (közös ajánlattevőt), alvállalkozót, alkalmasság igazolásában részt vevő szervezetet, aki az előírt kizáró okok hatálya alá tartozik, vagy aki részéről a kizáró ok az eljárás során következett be (Kbt.74. § (1) bek.). A Kbt.69. § (11a) bekezdése alapján ajánlattevő nyilatkozhat AK egy korábbi közbeszerzési eljárásában az EKR-ben elektronikus úton már benyújtott igazolás figyelembevételéről. Ajánlatkérő felhívja az ajánlattevő figyelmét a KR.18. §-ában foglaltakra. Az ajánlatban ajánlattevőnek nyilatkoznia kell folyamatban levő változásbejegyzési eljárásról, nemleges tartalom esetén is (EKR űrlap kitöltésével). Folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást.

Award value: 14586000000